S-466/2016

Mál þetta, sem dómtekið var 21. desember 2016, höfðaði lögreglustjórinn á Suðurnesjum með ákæru, útgefinni 14. nóvember 2016, á hendur S-kk-þgf S-kk-þgf, kt. [...], [...], [...], „fyrir fíkniefnalagabrot, með því að hafa, mánudaginn 25. janúar 2016, í bílskúr að [...], [...], haft í vörslum sínum samtals 4 stk. kannabisplöntur og hafa um skeið fram til þess dags ræktað greindar plöntur, og einnig haft í vörslum sínum 2,65 g af maríhúana og 1,10 g af tóbaksblönduðu kannabisefni sem lögregla lagði halda á. (Mál nr. 008-2016-850)

Telst háttsemi þessi varða við 2., sbr. 4., sbr. 4. gr. a, sbr. 5. og 6. gr. laga nr. 65/1974, sbr. lög nr. 60/1980, sbr. lög nr. 13/1985, sbr. lög nr. 10/1997 og lög nr. 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að gerðar verði upptækar framangreindar 4 kannabisplöntur, 2,65 g af maríhúana og 1,10 g af tóbaksblönduðu kannabisefni, samkvæmt heimild í 6. mgr. 5. gr. laga nr. 65/1974, sbr. lög nr. 68/2001, sbr. 2. mgr. 14. gr. reglugerðar nr. 233/2001. Jafnframt er þess krafist að ákærði verði dæmdur til að sæta upptöku á 2 viftum, 5 lömpum og 1 tímarofa, sem lögreglan lagði hald á samkvæmt heimild í 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og 1. tl. 1. mgr. 69. gr. a almennra hegningarlaga nr. 19/1940.“

Um málsatvik er skírskotað til ákæru.

Ákærði hefur fyrir dómi skýlaust játað brot sitt og var því farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og ákærði höfðu tjáð sig stuttlega um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu og er réttilega heimfærð til refsiákvæða í ákæru. Ákærði hefur því unnið sér til refsingar.

Ákærði krefst vægustu refsingar sem lög leyfa.

Ákærði er fæddur í febrúar [...]. Samkvæmt framlögðu sakavottorði hefur hann fimm sinnum gengist undir refsingu frá árinu 2012. Þann 18. nóvember það ár samþykkti ákærði greiðslu sektar og sviptingu ökuréttar fyrir brot gegn umferðarlögum. Með dómi héraðsdóms 28. mars 2014 var ákærða gert að greiða sekt fyrir brot gegn lögum um ávana- og fíkniefni. Með lögreglustjórasátt 20. janúar 2015 samþykkti ákærði greiðslu sektar fyrir brot gegn lögum um ávana- og fíkniefni. Þá var ákærði með dómi héraðsdóms 8. janúar 2016 dæmdur í 30 daga fangelsi skilorðsbundið í tvö ár fyrir brot gegn 1. mgr. 217. gr. og 1. mgr. 257. gr. almennra hegningarlaga nr. 19/1940 og lögum um ávana- og fíkniefni nr. 65/1974. Var sá dómur hegningarauki samkvæmt 78. gr. almennra hegningarlaga við fyrrnefnda sektargerð er ákærði gekkst undir 20. janúar 2015 vegna brots gegn lögum um ávana- og fíkniefni og dóm héraðsdóms frá 28. mars 2014 vegna brots gegn sömu lögum. Loks var ákærða með dómi 30. maí 2016 gert að sæta fangelsi í þrjá mánuði skilorðsbundið í tvö ár fyrir brot 1. mgr. 218. gr. almennra hegningarlaga. Var sá dómur hegningarauki við fyrrnefndan dóm frá 8. janúar 2016. Verður ákærða því ákveðin refsing í einu lagi fyrir brot sem um ræðir í dóminum frá 30. maí 2016 og það brot sem hann er nú sakfelldur fyrir og framið var 25. janúar sama ár, sbr. 60. gr. almennra hegningarlaga, sbr. og 77. gr. og 78. gr. sömu laga. Með vísan til framangreinds þykir refsing hans hæfilega ákveðin fangelsi í fjóra mánuði en eftir atvikum þykir fært að fresta fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga.

Ákærði hefur fallist á kröfur ákæruvaldsins um upptöku fíkniefna og muna eins og henni er lýst í ákæru. Samkvæmt því og með vísan til tilvitnaðra laga- og reglugerðarákvæða, er sú krafa tekin til greina.

Dæma ber ákærða til að greiða sakarkostnað málsins, sem er 86.815 krónur samkvæmt yfirliti. Annan sakarkostnað leiddi ekki af meðferð málsins.

Dóm þennan kveður upp J-kk-nf H-kk-nf héraðsdómari.

D ó m s o r ð:

Ákærði, S-kk-nf S-kk-nf, sæti fangelsi í fjóra mánuði. Frestað er fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði greiði 86.815 krónur í sakarkostnað.

Ákærði skal sæta upptöku á 4 kannabisplöntum, 2,65 g af maríhúana og 1,10 g af tóbaksblönduðu kannabisefni. Þá sæti ákærði upptöku á 2 viftum, 5 lömpum og 1 tímarofa.

J-kk-nf H-kk-nf